text: Torden og regn er på vej ind over os - senere kommer stormen Johanne
  09 august 2018 kl. 20.25
  Regn og torden har ved 22-tiden torsdag aften præget det meste af TV SYDs område. 
  
  Regn og torden har ved 22-tiden præget aftenen i det meste af TV SYDs område.
  Syd- og Sønderjyllands Politi melder om kraftigt regnfald i Esbjerg, hvor krydset Stormgade/Gjesing Ringvej står delvist under vand. Cykelstien under Stormgade ved Bilka er lukket på grund af oversvømmelse.
  - Vi har også haft et par væltede træer. Ingen mennesker er dog kommet noget til, oplyser vagtchef Erik Lindholdt, Syd- og Sønderjyllands Politi til TV SYD.
  Sydøstjyllands Politi melder også om regn - men det har ikke voldt problemer af nogen art.
  En seer i Sønderborg har sendt denne optagelse af torden og lyn:
  Stormen Johanne stopper morgentog
  Efter nattens regn følger storm og blæst - især ved vestkysten, hvor stormen Johanne bringer vindstød af orkanstyrke med sig.
  Banedanmark meddeler torsdag aften, at det betyder, at der af sikkerhedsmæssige årsager ikke kører tog fra morgenstunden på en række strækninger.
  Det rammer bl.a. strækningerne:
  Esbjerg - Struer: Ingen tog fra fredag morgen og frem til kl.11.00
  Vejle - Struer: Ingen tog mellem Struer og Herning fra fredag morgen til kl.11.00
  Esbjerg - Tønder: Der er timedrift på strækningen fra fredag morgen.
  